經數: 一八三○

經名: 成唯識論述記卷第三末

頁數: 三四一

上	欄

論. 由此應信至緣起正理述曰. 第三總結.

有爲諸法1從緣而生名爲緣起. 勸彼應信

大乘正理

論. 此識無始至當究竟捨述曰. 此第八段.

於中有二. 初問. 次答. 此卽問也. 卽解頌中

第十句. 第十門也答中有二. 初略擧頌

答. 後廣解之

論. 阿羅漢位方究竟捨述曰. 此正擧頌總

答問也

論. 謂諸聖者至名阿羅漢述曰. 下廣答也

於中復二. 初略釋. 後廣釋. 此卽初也謂

諸聖者. 卽通三乘斷煩惱障究竟盡者. 彼

位若是永害隨眠. 皆在金剛心時斷已皆

成阿羅漢果. 三乘□然若伏斷永不起此

言斷者. 卽通八地已去. 下有三師. 此旣總

文亦爲三釋若據正義. 唯初二釋順此

論文. 此據位全. 除二乘金剛心. 少故不說.

八地菩薩隨應二釋此中唯依斷煩惱障

盡名阿羅漢. 非據所知障. 害煩惱賊故.

非是縛故. 又依除分段生以名無生. 非

所知障故

其相如何

論. 爾時此識至說之爲捨述曰. 由於彼

位此識之中煩惱粗重永遠離故說之爲

捨. 非體亦無. 此粗重言顯煩惱種. 對法論

等. 說種子粗重故. 雖煩惱現行亦名粗重.

無堪任性2亦名粗重. 然今3但取種子非

餘. 由種斷時現行執藏. 發潤之惑皆不起

故. 說名爲捨. 此執藏名唯約縛說. 法執非

縛故不說斷. 又畢竟無現行粗重. 亦說爲

中	欄

捨. 通八地故. 若說習氣四位不成

問阿羅漢名通在幾乘. 幾位中有

論. 此中所說至無學果位述曰. 下正廣解.

於中有二. 初廣阿羅漢. 後廣捨位初有

三師. 第一師中有五. 一釋頌文. 二問. 三答.

四徵. 五釋阿羅漢者. 此正云應. 應者契當

之義. 應斷煩惱. 應受供故. 應不復受分

段生故. 若但言應卽通三義. 故言如來應

不言應供. 若著供字. 唯得一義. 便失二

義. 顯阿羅漢通攝三乘唯無學位. 餘位未

滿. 非可應故

問何故有學非阿羅漢. 三無學得阿羅漢名

論. 皆已永害至分段生故述曰. 阿羅漢言

應. 卽殺賊. 應供. 無生三義故也何故不

言離所知障所知障體不障解脫. 無能

發業潤生用故何故不言離變易死

二乘無學有變易生. 此非由煩惱所招起

故. 已離繫縛得解脫故無分段死有學

亦是殊勝福田. 如見道出等供養獲現福. 何

故不得名應供耶非一切時堪受供故.

望自乘無學. 非是圓滿故

論. 云何知然述曰. 第二外人問曰. 何知此

識三乘皆捨. 阿羅漢號通在三乘. 故論總

問云何知然

論. 決擇分說至阿賴耶故述曰. 第三此答

初問也. 捨通三乘. 決擇分中第一卷說四

句分別謂有成就轉識非阿賴耶識. 謂

三乘無學不退菩薩不入無心位有成就

阿賴耶非轉識. 謂七地以前. 二乘有學. 一切

異生入無心位有俱成就. 謂此第二句不

下	欄

入無心位有俱不4成. 謂第一句入無心

位. 然今但引初句三人

論. 集論復說至及如來故述曰. 又如雜集

論. 第十5四卷集論第七說若諸菩薩得

菩提時. 頓斷煩惱及所知障. 成阿羅漢及

如來故佛旣得名阿羅漢者. 二乘無學

不說自成. 答第二問阿羅漢名. 通三乘有.

佛亦由斷所知障故. 亦名如來. 二乘不然.

不可爲難如阿羅漢號. 便令通二乘. 十地

菩薩不能少斷俱生煩惱. 金剛定時方頓斷

盡. 一者故留. 二不障地其所知障分分除

之. 故煩惱障卽言頓斷. 所知障不然. 此 師

意說. 不退菩薩雖不起現我愛執藏暫時

伏離. 種猶有故未名爲捨. 三乘無學我愛種

盡乃名爲捨

外人復問

論. 若爾菩薩至阿賴耶識述曰. 第四徵也.

由前立宗煩惱種盡方名爲捨. 菩薩煩惱種

子未除. 如何名捨. 違聖敎故. 爲此難也.

前引決擇分四句之中初句有四人. 三乘無

學及不退地以去菩薩. 此先不論故今爲難

不退有二種. 一已得不退. 二未得不退. 前

初地得. 後八地得. 故言不退初地已去證

不退. 八地以去行不退. 初地已去尙有相續

趣心所得. 未能念念轉轉增進. 初說□心

名不退者. 卽地前位皆名不退. 不退起煩

惱故. 而義有別亦不相違. 由是不退總有

四種. 一信不退. 卽十信第六心. 二證不退. 入

地已6往. 三行不退. 八地以上. 四煩惱不退.

經數: 一八三○

經名: 成唯識論述記卷第三末

頁數: 三四二

上	欄

謂無漏道所斷煩惱. 一切聖者今說□心

名不退者. 卽第四不退. 以得證淨故亦名

信不退. 然未至彼位若十住第七心等亦

名住不退. 卽應有五. 論1直往者唯四不

退

論. 彼說二乘至阿賴耶識述曰. 第五釋

也. 彼說四人. 三人據決定. 菩薩卽□心已.

必定不退起諸煩惱. 從初發心二萬劫. 乃

至成佛已來. 皆名不退. 又趣菩提轉名菩

薩. 非*直往者是第四人. 煩惱種子未永害.

故若現行一分無故名捨. 分別一分無應

亦名捨. 又見道以去第七不起執藏之時.

應亦名捨以全未捨故若不爾*直往

八地已去簡非不退. 以不能捨阿賴耶

故若爾入地諸菩薩等應亦名退. 以全

未捨阿賴耶故

問旣爾此文. 何故不說不退菩薩

論. 卽攝在此至不違此義述曰. 彼攝在此

阿羅漢中. 從本說故. 故彼決擇之文. 不違

此中說義. 三乘有學金剛心位. 雖斷煩惱

我執種無. 以時少故. 彼論不說. 此亦不論.

二乘有學□心向大. 不名不退. 起煩惱故

下第二2說

論. 又不動地至永不行故述曰. 此卽護法

菩薩亦假爲二義. 於理無違. 卽同前師也.

下文有二. 初述不退菩薩體. 後顯名捨

此義意言. 三乘無學. *直往菩薩八地已去.

亦捨此識. 名不退者. 行亦不退. 於未得法

亦復不退. 四理證知. 一者一切煩惱永不行

中	欄

故. 八地以去無漏相續無現執藏. 故可說

捨

論. 法3□流中任運轉故述曰. 此第二理.

十地論第十卷說. 第八地已上菩薩. 於無相

海任運而轉. 諸佛勸等. 乃至廣說. 刹那刹那

眞俗雙運. 以無功用故任運轉

論. 能諸行中起諸行故述曰. 此第三理. 十

地論說. 初地至六地名爲少行. 第七地名

大行八地已去名爲廣行前六地一行中

修一切行. 是故名少. 第七地雖亦然. 以能

卽空方便智. 發起有中殊勝行. 勝前六地

故立大名. 前五地中. 雖合此難合眞俗雙

行. 然極用功方始能起. 此第七地雖未任

運. 少用功力卽能現前. 故與前異立其大

名. 八地以去. 一切行中修一切行. 故名爲

廣然舊地持云. 勝解行已去名少. 初地

至六地名大. 七地已去名廣. 以見道前一

行中修一行故名少. 次六地中於一行中

修一切行故名爲大. 七地已去眞俗雙行名

爲廣. 所望不同不相違也今菩薩地瑜伽

4四十八卷說. 初劫名波羅蜜多. 第二劫名

近波羅蜜多. 第三劫名大波羅蜜多此約

波羅蜜多別. 亦不相違然初地已前於六

波羅蜜. 一行中修一行. 初地已去. 於六波

羅蜜. 一行中修一切行. 八地以去. 一切行中

修一切行. 七地已前. 唯於六度唯有修一.

以一切行而莊嚴之. 八地已去. 於萬行中

具修萬行. 然所修願力智度. 漸次勝前別

立其名. 非唯修此. 今第三證與彼文同

下	欄

論. 刹那刹那轉增進故述曰. 此第四理.

謂八地後無漏相續無有漏間. 又彼亦無

5未得之退. 故能念念增進諸行. 勘十地地

持及菩薩地等. 彼謂從此八地已去. 於初

刹那能得過前二阿僧祇所行功德智惠

一倍. 第二刹那更倍前念. 如是展轉勝進

倍前

論. 此6位方名不退菩薩述曰. 此四因中.

初因簡解行地已前. 十地菩薩能伏煩惱畢

竟不行. 非第七識. 今通七識第二因簡

前六地第三因簡第七地第四因簡一

切地. 由四因故. *直往菩薩八地已去方名

不退. 捨賴耶名

論. 然此菩薩至爲自內我述曰. 上解不退.

下解捨名也. 第七識等煩惱我執現行無故

論. 由斯永捨至名阿羅漢述曰. 此師意說.

無現執藏7瑜伽說8此卽名爲捨. 以阿賴

耶是藏義故. 此亦說彼名阿羅漢. 三義具

故. 如前應知問若現不執卽名爲捨. 七

地以前亦有不執. 入無漏心等. 應皆名

捨答此不然. 非竟畢故. 畢竟不行方名

爲捨故問若爾二乘金剛心. 應名捨此

識答實亦應9名捨. 以時促故. 彼瑜伽等

略而不論. 亦不違理. 初師名捨斷種名

捨此第二說. 若斷若伏畢竟不行. 說之爲

捨. 故七地前不得捨名

下第三解

論. 有義初地至所顯理故述曰. 下文有六.

一正釋. 二破. 三救. 四徵. 五會. 六難申正義.

經數: 一八三○

經名: 成唯識論述記卷第三末

頁數: 三四三

上	欄

初中有二. 初出不退體. 後辨捨. 由五因

故證入地菩薩亦捨此識名. 此第一因. 卽難

陀論師等作如是解. 文中易解. 無勞解釋

論. 已得二種殊勝智故述曰. 此第二因. 二

智卽是正體後得

論. 已斷分別二重障故述曰. 此第三因. 二

障名重以猛利故

論能一行中起諸行故述曰. 此第四因. 卽

唯約六波羅蜜論. 不爾卽與一切行中. 修

一切行無有差別. 以一一行中. 皆能修集

一切行故

論. 雖爲利益至不退菩薩述曰. 卽第五因.

名爲不退. 此如攝論十地菩薩觀爲利益.

不動染心而方起惑. 非不知而起. 卽瑜伽

論七十七八云要知方起. 非不知而起

論然此菩薩至名阿羅漢述曰. 上釋不退.

下辨捨. 捨中有二. 初理辨捨. 後引證. 此

初也. 煩惱分別少分捨故. 捨執藏名. 其文易

解

論. 故集論中至名阿羅漢述曰. 下引證也.

集論第七雜集十四. 亦有此文. 十地菩薩.

雖未永斷一切煩惱等. 雖有不爲失. 無漏

智力如□藥故. 如阿羅漢已斷煩惱無過

失故. 此中亦名爲阿羅漢. 故攝此菩薩在

阿羅漢中

論. 彼說非理至阿賴耶名述曰. 第二破也.

六識我見四地不行. 七地以前第七我見猶

現行故. 爲此難也. 前第二師作如此難

論. 若彼分別至諸論所說述曰. 若彼已下

中	欄

乃至爲捨. 第三1牒前師救意則預流下

乃至所說. 正是第四徵難2辭. 此下難中. 以

預流果例同彼菩薩. 應捨賴耶名. 然聖敎

不說. 若謂菩薩雙斷二障. 法我亦除非預

流者. 此唯人見名爲執藏非於法執. 若不

爾者. 其阿羅漢應名不捨阿賴耶識. 以

有俱生法我見故. 故知但以人執爲藏不

以法執

第五段. 第三師會云

論. 地上菩薩至例此菩薩述曰. 十地菩薩

所起煩惱不爲過失. 非預流等. 以預流等

所起煩惱. 皆不正知爲過失故. 如瑜伽論

七十七八說菩薩起煩惱有三. 一名無染

汚相. 謂正知故起等

論. 彼六識中至預流等同述曰. 下第六段.

論主難云. 彼人地菩薩前六識中所起煩惱.

雖由正知不爲過失. 間斷起故. 相貌粗故.

可由正知而方故起. 其第七識一類無斷.

任運現行非相粗顯. 於有學位除無漏心

滅盡定外有漏心時. 執藏此識. 寧不與彼

預流等同. 有時執故. 預流等唯入人空觀無

漏心時此識不行. 有漏心時卽便現起. 與

此菩薩同不名捨. 何故菩薩卽名爲捨

論. 由此故知彼說非理述曰. 此結非也. 第

八地去諸菩薩等. 無漏相續. 一切煩惱皆不

現行. 雖有種子現行皆盡. 可得名捨. 非

七地前煩惱不起. 如何說捨. 彼決3擇分七

十七八及菩薩地四十八. 說八地已去一切

菩薩. 一切煩惱不現行故. 故此釋非. 前二

下	欄

師是也

論. 然阿羅漢至爲自內我述曰. 下結正義.

且如初釋. 直往菩薩八地已去. 非是此中阿

羅漢攝. 有種染故. 三乘無學方名爲捨

第二師釋. 直往菩薩八地已去. 是此中攝. 故

總說言阿羅漢捨. 斷種永伏現行煩惱. 皆

已盡故□名爲捨

論. 由斯永失至第八識體述曰. 不復執藏

說名爲捨. 非是第八識體全無名捨識也

全無第八於理何違

論. 勿阿羅漢至無餘涅槃述曰. 無第八體.

卽阿羅漢無識持種. 於金剛心正斷此時.

卽便應入無餘涅槃. 以有漏果盡無識持

種故. 勿阿羅漢得有此事. 故不得捨第

八識體. 此中說捨唯約執藏. 以過重故. 不

約能所藏以爲捨也

論. 然第八識至立種種名述曰. 上來已廣

阿羅漢訖. 下正解捨於中有二. 初列異

名. 後頌以下方正明捨. 一切有情皆有此

體. 故隨別義立種種名. 名非一故. 於有情

中. 有成就此名. 不成就此名. 如下分別

論. 謂或名心至所積集故述曰. 梵云質多.

此名心也. 攝論第一云由種種法積集種

子等. 卽積集義是心義. 集起義是心義. 以

能集生多種子故. 或能熏種於此識中. 旣

積集已後起諸法. 故說此識名爲心義心

意識中心之心也. 何以得知心是此識. 攝論

等云心體第三離阿賴耶識不可得故. 對

法第二亦有心義. 與此不同. 彼攝法異. 據

經數: 一八三○

經名: 成唯識論述記卷第三末

頁數: 三四四

上	欄

一邊說

論. 或名阿陀那至令不壞故述曰. 梵云阿

陀那. 此云執持. 執持諸種有色根故. 此通

凡聖. 攝論第一云爲取所依. 唯在凡夫一

染義說. 非通諸聖. 雜集論等第七十1三

解深2密同此. 亦能持根依. 然據勝說. 約

根爲論. 至下自知

論. 或名所知至爲依止故述曰. 所知者. 卽

三性與彼爲依名所知依. 卽攝論第一所知

依品是. 此所知依阿賴耶識之別名也. 故中

邊云. 虛妄分別有. 於此二都無. 此中唯有

空是故三性法. 皆依此識有

論. 或名種子識至諸種子故述曰. 卽與諸

法爲種子義. 前第一名心是積集種在其

中義. 今此取能生諸法義. 故二差別. 攝論

無此一名. 如雜集第二瑜伽七十*三. 皆有

此名

論. 此等諸名通一切位述曰. 此言等者.

如小3乘名根本識. 如攝論第二卷初. 亦名

第八識. 亦名爲意. 及4寶性論等衆名. 如別

抄說. 此通有無漏及若凡若聖. 名一切位.

卽是相續執持位名

論. 或名阿賴耶至自內我故述曰. 能藏所

藏執藏義故. 與雜染法互爲緣故. 我見緣

故此文雜染. 能所藏中唯有能藏. 令雜染

等法不失故我愛緣之爲執藏義. 卽識

爲所藏又始終爲論此能執藏亦通無漏.

始終爲論此爲所藏不通無漏. 諸佛位中

非所藏故. 我執已盡. 又不熏故. 此中名藏

中	欄

5故不取能藏. 唯在因中以得其名. 故略

不論染爲能藏義

論. 此名唯在至執藏義故述曰. 此在異生

二乘有學七地已前菩薩. 現行我愛緣故

若爾二乘金剛心時有學所攝. 何故不除

略故不說. 初師第三隨理應說. 非無學位

及不退菩薩. 以彼非有雜染品法執藏義

故. 此中長讀文勢亦遠謂非無學及不退菩

薩. 有此雜染執藏之義. 卽無學聖不退菩薩

無此我愛執藏位名

論. 或名異熟識至異熟果故述曰. 此意顯

是引果義故. 有漏無記名爲異熟. 與因異

故. 從異熟因所生起故. 無漏是善非名異

熟. 非與因異. 及異熟因生故

論. 此名唯在至無記法故述曰. 此名唯在

異生二乘有學無學及第十地已還菩薩皆

有此名. 有漏果故金剛心菩薩. 云何猶

有異熟識名. 有漏皆捨故由此義故種子

生現異時說云. 此心菩薩未捨此識. 以此

文證. 如來地方捨故. 若不爾者. 爾時已捨

何不名佛. 及不說此位已捨此識. 旣不名

佛. 及不說捨. 明圓鏡智此時未生. 入如來

地方捨此識智方生故若說金剛心已捨

此識. 今此但約多分爲論. 亦不相違. 其如

來地純無漏善. 無無記故. 如佛地論第三

四等諸諍中說. 此小乘名窮生死蘊有分識

等. 與異熟識分位相似 . 生死盡故. 若約斷

縛說. 卽二乘無學無有此名. 彼二乘無學

已斷生死縛故. 前解爲勝. 八地菩薩分段

下	欄

生盡. 不名捨此異熟識故. 更無死此生

彼處故. 此准能緣以分三位一補特伽

羅我見相應位. 名染汚末那緣阿賴耶二

法我見相應名不染末那緣異熟識三但

爲末那緣阿6陀識. 若平等性智相應. 通緣

三位. 七地以前緣阿賴耶. 執藏之義未捨.

故緣餘二可知. 仍加緣無垢識. 以能緣

從所緣分三. 所緣亦從能緣分三

論. 或名無垢識至所依止故述曰. 唯無漏

依. 體性無垢. 先名阿末羅識. 或名阿摩羅

識. 古師立爲第九識者. 非也. 然楞伽經有

九種7識. 如上下會. 此無垢識. 是圓鏡智相

應識名. 轉因第八心體得之

論. 此名唯在至第八識故述日. 今顯此識

唯如來有. 無漏善法不可熏故. 卽顯無漏

諸法種子. 皆是因中已熏滿足. 佛果已去更

無熏習. 前佛後佛無差別故. 功能齊故. 若

受熏時功德異故. 如佛地論. 有爲無漏皆不

受熏. 是無漏故. 如涅槃等. 金剛心菩薩等

旣有二說. 若已起者. 時少故不說

論. 如契經說至圓鏡智相應述曰. 此卽如

來功德莊嚴經頌也. 證無垢識圓鏡智俱. 此

頌易知故不須釋界者. 性義等如下當

解. 然此本識三位差別. 下第七識三位別中.

自當別對巨細8料簡何故此中不說根

本識. 有分識窮生死蘊名. 攝論第二說. 阿賴

耶識爲性. 心爲性. 阿陀那識爲性. 阿賴耶

爲性. 此末一名是薩婆多阿含經中愛樂欣

喜之名. 彼經不說有識言故. 此中不說小

經數: 一八三○

經名: 成唯識論述記卷第三末

頁數: 三四五

上	欄

乘之名答此等在後證中說故. 所以此中

略而不論. 又前第一解通名中心等通故.

等中亦等更不須顯. 准義令知然此位

總有三. 謂我愛執藏位等. 如前卷說准此

名知

問名有衆多. 此論頌中偏說阿賴耶. 何不

說餘者

論. 阿賴耶名至此中偏說述曰. 雜染執藏

過失重故. 有漏二位名最初捨故. 以二義故

此中偏說唯說阿羅漢捨. 不說捨異熟

識等. 此據捨縛. 若據異熟識捨時. 卽阿賴

耶同. 故以體說異熟識捨. 不1說依縛異

熟捨位

論. 異熟識體至涅槃時捨述曰. 前言識名

通局. 不論捨之位次阿賴耶名以下. 方

明衆名捨之位次將得菩提捨異熟名.

無間解脫. 將得正得二釋. 此中皆名將得.

然准下說此爲二義一云種生現同時

有二. 護法云金剛心與異熟識俱生. 解脫

道是菩提. 與圓鏡智俱起. 如世第一法捨

異生性. 正捨名捨. 菩提在未來. 故名將得

二云亦種生現行同時義. 金剛心生異熟

識滅. 菩提在當解脫道時. 得與成熟旣無

別體. 其時已捨異熟識. 菩提2將成3熟. 故

名爲將得. 其種生現異時同前. 初師初得

名得. 得已成就. 金剛心與異熟識俱生.

解脫道在未來. 各爲將得. 爾時捨異熟識.

異熟識雖在現在. 名爲正捨. 如世第一法

捨異生性等. 義說成就與得差別. 實無別

中	欄

體此□護法弟子. 種生現時二家異說

問何故前明識名通局次第不同. 今者次第

與前乃別答彼約寬狹先寬後狹. 此約

斷位性相心故. 故與前別二乘正入無餘

時捨. 若是菩薩金剛心捨. 不行名捨. 非斷

縛義

論. 無垢識體至無盡時故述曰. 以大乘人

不入寂滅故. 如決擇分有餘依地. 問佛及

聲聞無餘何別. 彼言不別者. 彼答4苦依盡

眞如爲論. 非謂入寂爲同答也. 阿賴耶識

上已說捨不須重說

論. 心等通故隨義應說述曰. 謂此心等隨

染愛藏. 隨是何乘. 金剛心位及或八地已去

方捨. 若異熟位亦捨心者. 卽二乘入涅槃

時捨. 無漏心者無有捨時心言等者. 謂

所知依. 執持識等或心義者. 菩薩因中. 二

乘無學實有熏習. 佛無熏習. 前有熏習. 熏

習之種如來亦有. 亦得名心

論. 然第八識至執受處境述曰. 前來八段

十義解本頌訖. 此下第二總*料簡之. 此識

因果三乘而論. 總有二位. 一有漏位. 卽十地

菩薩. 二乘無學已前諸位. 唯無記性. 異熟所

攝. 雖無學等已斷諸業. 先業招故. 舊業勢

分亦名異熟唯與觸等五數相應. 但緣

前說執受根身種子處境處謂處所. 此

有三門. 謂性俱境. 前十門中與佛不同. 此

中分別. 同者不論謂自相果相及捨三門

次前已說. 有言有漏位. 卽顯前二及後一

門. 其因相一切種不可知了捨俱□轉. 通

下	欄

因果故. 此中不說. 唯性俱境因果不同. 故

今分別. 然受相應恐濫因位. 故無漏位標擧

簡之. 欲顯一類無改易故

論. 二無漏位唯善性攝述曰. 此唯如來地.

非菩薩二乘. 果未圓滿. 功德劣故. 四智未

得故. 此無漏位唯是善性. 如來無有異熟

法故. 非業煩惱所招身故. 一切功德皆圓

滿故. 無有不善

論. 與二十一至各五善十一述曰. 假實通

說有三十一. 謂不放逸捨及不害體假有

故. 若實而論唯有十八. 不放逸捨皆三善

根精進少分. 不害無嗔善根分故. 謂遍行別

境此二各五. 幷善十一故二十一也

何故與遍行心所相應也

論. 與一切心□相應故述曰. 觸等五法與

一切心□相應故. 無漏亦有

何故有別境

論. 常樂證知所觀境故述曰. 由此有欲.

欲無減故. 樂境相故

論. 於所觀境□印持故述曰. 故有勝解. 勝

解印持. 佛於境無疑. □有印持故. 勝解無

減

論. 於曾受境□明記故述曰. 由斯有念.

謂於曾習境. 有明記憶故. 念無減也

論. 世尊無有不定心故述曰. 故得有定.

於一切時□入定故. 無有散心. 定無減也

論. 於一切法常決擇故述曰. 故言有惠.

非少於境不知而說. 亦非誤知. □時決擇

故定有惠. 惠無減也. 故五別境亦得相應.

經數: 一八三○

經名: 成唯識論述記卷第三末

頁數: 三四六

上	欄

若在因位一心一時不緣過未. 如來不爾.

故念欲俱又彼如來. 雖起念欲追欣前

後所有境相. 然□緣彼現世等法. 而作證

解一一而知. 故念欲俱也

何以有善等十一

論極淨信等常相應故述曰. 善十一數. 法

爾一切定心必俱. 如來旣得四證淨故. 必信

等俱

論. 無染汚故述曰. 貪等本六及隨煩惱二

十二法. 性是染故必不俱有

何故不與不定相應

論. 無散動故述曰. 惡作睡眠定心必無. 唯

散心有尋伺二種多發身語門. 是粗動

攝. 如來身語任運現行□時湛然. 故無尋

伺此尋伺通無漏等不. 下不定中自當

解釋. 然不說佛亦有尋伺1問不放逸依

他假. 如來之智說相應. 尋伺依思或依惠.

如來應亦有答曰不放逸等止於惡因□

俱得有. 尋伺唯因位. 如來故說無問佛

惡已除有不放逸. 佛雖果滿應有尋伺

答此發身語. 又非任運. 佛已果滿. 故不須

之. 惡須深防. 功德雖滿. 須不放逸等問

佛豈不發身語等耶. 許通無漏於理無

2防. 何故不許不爾便違十地等說. 下自

當知

論. 此亦唯與3至平等轉4故述曰. 亦如本

識因中. 唯與捨受相應. □任轉故. 不作

分別故. 非有易脫故. 不可動搖故. 如佛

地論說不可動搖非如餘智依何靜

中	欄

慮而起此智或說通四無色色界六地.

遊觀無5漏通此地故. 起現行者唯第四定.

多依天住故. 此智多分起大悲故. 大悲唯

在第四靜慮. 此爲德本. 功德多依第四定

故. 如集論第七雜集十四說有說通下六

定. 無理遮故. 色界有遍緣心. 非無色故.

無色設遍. 不能念念遍緣一切. 故唯色界

六地中有. 然□處彼第四定者. 以殊勝故.

雖下地有. 仍唯捨受. 捨受寂靜無動搖故.

不變易故. 六十三說阿賴耶識與捨受俱.

於三受位俱行不絶. 所餘6三受當知思惟

之所引發非是俱生. 時時作意引發現前.

彼俱生受極微細故難可分別. 此言三受

卽苦樂捨. 謂餘中者. 此佛地中類因捨受.

故不得起樂喜二受. 此乃思惟所引發故

有說唯是第四定有. 餘地總無六十九

說如來功德多依第四. 如入見道以此

准知. 此三說中第一解勝. 雖色無色皆有

此智修彼種增. 必不現起. 如三類邊所有

等智. 不易脫故. 無動搖故. 設通十地無漏

地有. 於理無妨. 此唯遊觀. 於理無違. 此

總第二辨相應門

論. 以一切法至一切法故述曰. 此辨緣境.

緣十八界有爲無爲. 鏡智7遍緣一切法故.

心等自性及相應法皆悉能緣. 見分亦現自

證分影. 及相應影. 故名遍8智. 如第二卷已

解. 佛地第四下第十卷諸門分別. 下第七解

轉何界識生鏡智等上來總以十門分

別第八識訖. 此隨頌文. 若相應法例本識

下	欄

者. 卽十一門. 若別隨釋. 卽有無量. 一一如

前別門解釋. 總是第一諸門分別釋頌文訖

成唯識論述記卷第三9末

經數: 一八三○

經名: 成唯識論述記卷第四本

頁數: 三四七

上	欄

成唯識論述記卷第四本

沙門基撰

次下第二以五敎十理證有本識. 於中有

三. 初問. 次答. 第三至第四卷云別有此識

敎理顯然下. 總結勸信

論. 云何應知至有別自體述曰. 此卽外問.

不言阿賴耶言第八識者. 此言通故. 不退

菩薩. 三乘無學. 皆得有故. 彼名旣局. 無學

等無故. 擧第八不言賴耶. 如是諸處1准

此應知. 如斷常中言阿賴耶者. 此從因

爲名復言至轉位. 卽通二乘菩薩十地

爲論. 故非一向依此例說. 此顯依初捨

爲名. 彼意顯通諸位爲文. 故有二別何

故言離眼等識有別自體者. 小乘等計. 阿賴

耶名我敎亦有. 如下別辨. 然卽六識更無

別體. 故今問言. 云何得知離眼等識有別

自體. 若言識等. 擧識等取餘色等法. 今言

等識. 唯取餘識不取色等又准下說一

切有中. 破五取蘊非愛著處. 計離色等

無別自體. 不唯在色. 今者應言眼等識

者. 等取心所及色法等. 不離識故略不

言色. 擧王取臣不言心所. 擧實取假不

言得等. 涅槃非愛境故此不論. 是2雖共

許五取蘊外無別有體. 此3離識蘊不共許

故. 今總答之

論聖敎正理爲定量故述曰. 答中有二. 初

總. 次別. 此卽第一初擧數理言識有體. 此

中	欄

非世間現量境故. 唯信聖言. 及比知有. 以

此二量爲決定證. 故言定量. 量謂量度□

定之義. 如常應知

次下初引敎別答. 後爲理別答就敎中.

初引不共大乘敎. 小乘不信故. 次引共許

小乘敎. 二宗皆信故就不共敎中有二.

初以四頌三經證此識有. 後立大乘至敎

量攝初引經中有二. 初別引經. 後總指

例. 然二經攝論等同. 一經諸論不有. 初之

二頌阿毘達磨經. 後之二經文自彰顯. 此之

初經卽攝論第一. 彼無此等解. 應勘彼文

論. 謂有大乘至契經中說述曰. 此簡小乘

阿毘達磨. 是大乘故. 阿毘達磨及契經言. 如

常分別. 不言對有法言對法者. 具軌持

義非有法故. 義准因明. 法與有法不定

故不應爲難

已下經中皆有三. 初引經頌. 二長行別解.

三末後總結. 更於下文不繁指迷

論. 無始時來界至及涅槃證得述曰. 此後

釋中總有三解. 初一廣. 後二略. 初廣中上半

解爲因緣. 如世親攝論第一及瑜伽五十

一. 後半解流轉還滅亦然

論. 此第八識至而顯示之述曰. 下釋有二.

初解外伏難. 後別解頌. 此卽初也謂有難

云. 欲顯其識當須顯體. 何故約義以解

識耶故今答云. 此識體性微細難顯. 故

以作用而顯其體. 今言自性體異名也

自下釋中初判. 後標釋

論. 頌中初半至作依持用述曰. 此初判也.

下	欄

下半可知. 上半頌文義有異故其句亦別. 其

第一句解爲因用. 次第二句解爲緣用. 然

第一句無始時來四字. 通第二句依用. 第二

句一切法三字. 該上因用. 互相顯故. 故初二

句各致一言

所以者何

論. 界是因義至故名爲因述曰. 下別釋有

二. 初解上半. 後解下半解上半中. 初別

解二句. 後結所明. 解第一句爲因用. 言界

者卽是因義. 故成因用. 種現識中是種子

識. 雖復現行亦名因相. 能生諸法種子親

故無始時來展轉相續. 刹那不斷親生

諸法. 親生之言. 顯爲因義. 非爲助緣. 親能

生故言諸法者. 卽第二句一切法言. 此

以諸言牒下一切. 此識無 始時來. 與一切

法爲因. 故經言界是爲因用

論. 依是緣義至故名爲緣述曰. 下解第二

句有二. 初總解頌. 後別解依. 此總解頌.

卽現執持諸法識也無始時來. 牒上四字

與一切法. 牒下三字平等爲依止故. 言

爲緣

此爲略解. 下廣緣義

論. 謂能執持至及爲彼依述曰. 下別解依.

於中復二. 初總. 後別. 此總也. 現所執持. 牒

前因義顯與爲依. 謂現行識能執持種. 由

此因義故. 與一切現行諸法爲所依故. 卽

變爲彼現行諸法. 及能與彼現行諸法爲

所依止. 與諸現法爲依雖同. 變不變異. 故

置別說

經數: 一八三○

經名: 成唯識論述記卷第四本

頁數: 三四八

上	欄

論. 變爲彼者至及有根身述曰. 下別釋依.

卽是所緣變之境界. 不說變種者. 相比隱

故略而不說. 又種識故略而不說. 又種識故

卽前執持

論. 爲彼依者至作所依止述曰. 卽總七轉

識不緣變之果

如何爲依. 先釋五識

論. 以能執受至依之而轉述曰. 由此執受

五色根故五識得轉. 卽顯此識展轉爲依.

若不執持其五根者. 識不得依. 如死人

等. 故說爲緣. 亦有種依. 然是因緣. 今約五

根增上共許顯處說故

釋意識者

論. 又與末那至依之而轉述曰. 雖第八識

能與末那. 爲俱有依種子依根. 及爲所緣.

今者但取俱有之依. 言與末那爲所依止.

第六意識依之得轉. 又第八識能與諸法

爲本依止故. 末那爲依第六識轉. 如眼根

等增上緣根

六別依七. 七依第八. 諸宗不許. 故應立

量

論. 末那意識至依俱有根述曰. 七六二識.

亦依俱有依. 轉識攝故. 如眼等五識第

六識因言轉識攝. 卽以第七末那爲依. 許

第六識轉識攝故. 末那之因亦轉識攝而爲

因者. 此1所隨一. 今應先成第六有根卽是

未那. 末那成已許是轉識故得爲因. 此中

宗因准文取理

上來已辨本識爲依訖. 恐他外難第八識

中	欄

性應亦有依. 下顯第八識亦以七爲依. 七

不斷故. 餘六斷故

論. 第八理應至爲俱有依述曰. 量云. 八應

以七爲俱有依. 是識性故. 如第六識此

有五識爲不定過. 應云許是識性非五識

故此亦不爾. 其第七識許非五識是識

性故應總云. 第八理應有俱有依. 是識

性故. 如眼等識. 此法不言以第七爲依

故. 無不定過. 如是雖言與轉識爲依. 而

因顯八以第七爲依或若不爾. 前言末

那以第八識爲俱有依有不定過. 以第八

無俱有依故. 故說第八亦有俱依此中

不諍等無間依種子之因. 種子之因前句.

是故2俱諍俱有

論. 是謂此識爲因緣用述曰. 第二總結上

二句頌

次釋下二句. 於中有二. 初解有諸趣. 後解

有涅槃等解有趣中有三. 初總解頌. 次

別解. 後總結. 此等初也

論. 由此有者由有此識述曰. 謂由有前第

二句說. 能與現行一切法等爲所依識

頌中有字貫通二處. 謂在此識能有之中. 及

下諸趣涅槃證得所有之中又由有此識

言. 貫通下染淨所有之中

論. 有諸趣者有善惡趣述曰. 以善惡言

攝五趣故. 卽上有字通下所有染中是也

論. 謂由有此至流轉生死述曰. 此下第二

廣前有義於中有二. 初正釋. 後料簡. 此

正釋也謂由有此第二句所說現所依識

下	欄

故. 執持第一句雜染種子故. 云界者因. 則

種子識. 此染種子順流轉法能生現行. 令

諸有情流轉生死. 現行染法名爲流轉. 種子

染法名順流轉. 成有漏法皆名流轉. 對法

第四云. 何者是流轉. 謂一切生死. 卽前順後

其體順用

若爾卽應有漏苦集皆名流轉. 何故頌中偏

言諸趣

論. 雖惑業生至勝故偏說述曰. 下正料簡

有二義解. 此初義也. 解此難云. 雖惑業

生有漏集苦. 皆是流轉. 皆生死法. 然五趣

是生死苦果勝故偏說. 果正生死. 是所順法.

業惑能順生死果性. 故偏擧果此中所

解執持一切順流轉法. 旣生死果爲流轉體

執持順者. 卽執業惑能順之法. 非如色

等名爲執持. 此卽執持依持名執. 識爲現

惑業依執持故. 識不執彼現行惑業以爲

境故. 此解與前別

與前解同者

論. 3惑諸趣言通能所趣述曰. 此第二義.

業惑中有. 亦是頌中所說諸趣. 業惑中有.

是能趣故. 何故能趣亦名爲趣. 趣是所趣.

業惑中有. 相從名趣

論. 諸趣資具亦得趣名述曰. 謂器世間是

趣所須. 趣之資具. 相從所趣故亦名趣

4或資具言. 釋惑業二名趣所由. 唯說內故

總而言者. 生死流轉通諸有漏. 今此頌中

獨言趣者. 能所資具皆立趣名非唯所趣.

如喜及順喜法名喜覺支等

經數: 一八三○

經名: 成唯識論述記卷第四本

頁數: 三四九

上	欄

論. 諸惑業生至作依持用述曰. 第三總結.

由有此識煩惱雜染成. 業雜染成. 生雜染

成. 世間淨成. 攝諸有漏故. 此等成者如上

所言. 是與流轉作依持用

與還滅等作依持用. 其義如何

論. 及涅槃證得者至有涅槃證得述曰. 自

下第二解下句頌. 於中有三. 初總釋頌. 次

別解. 後總結. 此初也. 謂上由此有言. 亦通

於此. 牒上能有此識已. 顯下所有涅槃證

得

論. 謂由有此至證得涅槃述曰. 此廣別

解. 於中有二. 初總說也. 下自料簡身中

無漏種. 名順還滅法. 言還滅者. 五十一

解. 還卽道諦. 滅卽滅諦. 卽種順現行. 道能

證滅也. 或與現行道爲依持令證得涅

槃. 前順於後. 體順於用. 還順於滅. 准前

應釋此解順下第一但說證得師解. 卽

出世淨若無此識皆不得成. 或攝世間淨.

遠證涅槃故或但涅槃是識執持. 亦是依

執. 雖言執持無漏法種. 而意證涅槃但取

涅槃. 是所依執故. 攝論第四三性中言依他

起性爲遍計所執依. 亦圓成實之所依也.

涅槃是所心果故此偏說. 順下第二但取涅

槃解第三雙取. 執持無漏種. 及涅槃依

故

釋頌中言涅槃證得. 爲取證得. 爲取涅

槃

論. 此中但說至此識有故述曰. 下料簡有

三義. 此初也. 謂此但說能證得道. 執無漏

中	欄

種非執涅槃. 涅槃不親依此識故. 疏則可

依. 今說親故. 此第一師

論. 或此但說至正所心故述曰. 此第二說.

如前引敎. 唯親執無漏種. 涅槃是所心故

論. 或此雙說至品類攝故述曰. 此第三義.

二法俱是還滅品類之所攝故. 謂此意說. 非

唯道是還. 涅槃是滅. 道爲能還. 涅槃所還

故. 涅槃亦是還品類攝. 滅是滅體. 道亦順彼

斷滅染法. 以能順滅故. 亦說是滅品類攝.

道與涅槃俱可言還. 俱可言滅故. 言俱

是還滅品攝. 是彼品攝. 非是彼體

何以得知此中雙說

論. 謂涅槃言至顯能得道述曰. 卽頌涅槃

言. 顯涅槃等故. 卽總指上. 故知雙說

論. 由能斷道至證得涅槃述曰. 謂由還故

斷前流轉證得涅槃. 故雙取也

論. 能所斷證至作依持用述曰. 第三總結.

能斷道. 所斷惑. 能證道. 所證滅. 皆依此識.

故與還滅爲依持用. 一斷言通能所也. 一

所言通斷證也. 此中三說應准解頌

次第二解

論. 又此頌中至爲所依止述曰. 於中有

三. 初總科頌. 次別解之. 後總結也. 此初總

科. 卽第一句顯此識體非今始有無始有

故. 出識自體卽種子識. 後之三句顯此識

與染淨二法總別爲依. 謂一切法等所依

句. 是染及淨二法總依. 卽現行識. 或俱現行

界性因義故何者爲染淨. 由此有諸趣.

是能依染法及涅槃證得. 是淨法能依. 此

下	欄

是染淨二法別依. 第二句依. 屬總之依. 由

此有言. 屬二別依. 通染淨故. 或屬能所

依. 以通能有及所有故

何者染法

論. 雜染法者至生及業惑述曰. 下別解也.

謂苦集二諦一切有漏法. 所趣苦諦. 能趣集

諦. 生及業惑是也. 此別相解. 然生業惑皆

通苦集又大乘中有苦非集. 謂諸異熟

無記法等生唯苦諦. 解染別中雖唯言趣.

亦通能趣. 故取集諦

何者淨法

論. 淸淨法者至涅槃及道述曰. 謂滅道二

諦. 卽一切無漏有爲無爲. 滅諦所證. 道諦能

證. 此中唯取諸無漏者爲道諦體. 不取加

行資糧道中諸有漏者. 不證滅故. 前言聞

熏通有無漏. 對法同故

論. 彼二皆依至理不成故述曰. 第三總結.

染淨二法皆依此有. 轉識不能無始□有

爲染淨法總別依故. 總結上也

論. 或復初句至爲所依止述曰. 第三解. 中

有二. 初科後配. 此初也或復初句顯此

識體無始相續. 後三顯與三種自性爲所依

止

此總科已. 下別屬當

論. 謂依他起至如次應知述曰. 謂依他起.

是第二句一切法等依. 有漏無漏有爲法也.

卽此含藏諸法種故說爲所依. 遍計所執.

卽第三句由此有諸趣. 謂起執故諸趣遂有

生彼趣也或緣諸趣而起於執. 此中彼

經數: 一八三○

經名: 成唯識論述記卷第四本

頁數: 三五○

上	欄

起故是彼性或趣是見趣. 起二執故圓

成實性. 是第四句及涅槃證得. 卽無漏法有

爲無爲. 四淸淨法爲圓成實性也. 涅槃證

得各別說故. 攝論等說阿賴耶識是染淨依.

言依他性亦爲遍計圓成依他依也. 依他

性本卽此識故. 次配三句如此應知然

以義准. 頌中四句. 集苦滅道四諦別釋於

理無違. 以趣卽是三乘所趣滅諦理故

釋第一經訖. 然攝論中解此同異. 隨勘此

文. 然此三解彼論未有

論. 今此頌中至皆不得者述曰. 此總結也

論. 卽彼經中至勝者我開示述曰. 達磨經

中第二頌也. 下自廣解. 故不釋之

論. 由此本識至諸雜染法述曰. 下釋有三.

初合解上二句. 次解第三句. 後解第四句.

此初也取初句由字次句識及一切種言.

加此本具三字故. 言由此本識具諸種子

然始□. 取第三句中攝藏之上加故能二

字. 諸法二字中加雜染字. 故能攝藏諸雜染

法

論. 依斯建立阿賴耶名述曰. 下第二總取

第三句結. 依斯建立阿賴耶名. 是故名阿

賴耶也. 卽是能藏以解藏識. 非唯能藏以

解阿賴耶. 八地等後不名藏識故. 此中以

對勝性等論. 但擧能藏以解藏義

此正述阿賴耶名義. 次簡外執. 外執云. 三

德冥性將起轉變名爲勝性. 轉爲大等二十

三諦. 具如前□. 彼雖計有因果. 而體定一.

是常. 今阿賴耶識

中	欄

論. 非如勝性至體非一故述曰. 此遮僧□

計爲勝性. 卽自性體起用名勝性. 非如彼

一. 此阿賴耶與諸法果不一不異. 且對彼

說體性異故

論. 能依所依俱生滅故述曰. 諸法及識. 能

依所依俱生滅故. 非如彼常. 故與僧□所

計異也. 然攝論文更難於是. 義意極同

然□結故名阿賴耶言

論. 與雜染法至名阿賴耶述曰. 頌中但破

勝性爲因. 唯據能藏以解阿賴耶. 非爲我

者. 今互攝藏攝論文同. 然今有情執爲我者.

頌中所無. 義意增說. 以執爲我正名藏故.

具此義故名阿賴耶或故名阿賴耶言.

別顯藏義. 卽與染法爲互攝藏等是前

解結上二句. 此更別顯賴耶義. 故與前別

勝者我開示者

論. 已入見道至正爲開示述曰. 下第四句.

入地菩薩名爲勝者. 彼契唯識故能證解

阿賴耶識. 不生誹謗分別我執. 故我世尊

正爲開示. 自位已得令其重明淨今更示之.

後地未得令其進修今爲1開也

問曰若爾地前不爲說者. 何以得聞. 何所

造修. 後入地時俱眞唯識

論. 或諸菩薩至故至爲說述曰. 不問地上

地前菩薩皆名勝者. 佛皆爲說. 地前雖猶

未能證解. 而能信解不生誹謗. 希心此識

轉依之果. 故亦爲說我卽世尊自指稱也

開示對於若我若法. 皆准前解. 不說地

上已前同故. 攝論第2二但有初解更無後

下	欄

解. 與此稍別

論. 非諸轉識有如是義述曰. 此總結也. 唯

第八識攝藏諸法. 是種子識. 名阿賴耶. 世

尊爲勝者方解說故. 六識不然□此可解

第三頌者. 是解深3密經中之頌. 瑜伽五十一

等與此文同

論. 解深*密經至恐彼分別執爲我述曰. 長

行自解

論. 以能執持至名阿陀那述曰. 此三義釋.

攝論有二無初種子. 若望種子卽名執持.

令種子不失. 無覺受故. 色根依處名爲執

受. 令根不壞. 生覺受故. 若知結生後生相

續名爲執取. 取諸有故. 或爲種依持領以

爲境名曰執持. 執色根等令生覺受名

爲執受. 攝初結生名爲執取. 若望外依處

不名阿陀那. 無執持等義. 此解執持義. 識

義如常故. 前中後頌俱不解識. 具此三義

此識名阿陀那. 結第一句上四字也. □取

第四識字. 而結上三字故也

論. 無性有情至故名甚細述曰. 五種姓中

無性有情. 不能窮解其源底故說爲甚深.

此唯凡夫. 餘二乘種姓決定者. 若凡若聖不

能通達. 謂不能證故名甚細. 通達者. 謂無

漏道眞證得之. 彼不證故. 非不爲說名

不通達. 不愚法聲聞亦信聞故. 然不造修.

由此有生無色入滅定等. 非有大乘種姓

若聖若凡. 及二乘中若凡若聖不定姓者. 佛

不爲說. 若彼定姓大乘凡夫亦不爲說. 卽誰

造修眞唯識觀. 我等如何得聞此識. 二乘